Sabinet | Volume 107, Issue 3163
Volume 107, Issue 3163, 2004
Die Kerkblad - Volume 107, Issue 3163, May 2004
Volume 107, Issue 3163, May 2004
Woord, lamp en weg : uit die Woord
Pinkster is die tyd waarin die kerk van ons Here Jesus Christus met dankbaarheid terugdink aan die vervulling van die belofte dat die ander Trooster of Voorspraak (Joh 14:25-26) sal kom. Hierdie ander Trooster, die Heilige Gees, moet die kerk, die gelowiges, lei in die waarheid.
Die Gees lei in die hele waarheid : redaksioneel
Source: Die Kerkblad 107, pp 6 –7 (2004)
Pinkster herinner ons aan die werk van die Heilige Gees. Kort voor sy kruisiging gee Jesus aan sy dissipels die gerusstellende belofte dat Hy sy Gees sal stuur om hulle - die kerk in kiem - in die hele waarheid te lei (Joh 16:13). Die Gees word spesifiek "die Gees van die waarheid" genoem (Joh 14:17; 15:26; 16:13), want alleen Hý kan in die hele waarheid lei.
Die seuns van Abraham : hoofartikel
Source: Die Kerkblad 107, pp 8 –11 (2004)
Dat die Midde-Ooste vandag een van die grootste kruitvatte in die wêreld is, hoef seker nie meer aangetoon te word nie. Dit kort net een dwase fanatikus wat daar iewers 'n kernwapen gebruik en die slag van Armageddon het aangebreek.
Huwelik en seksualiteit : hoofartikel
Skaars vyftig jaar gelede het ons voorouers nog sterk daaraan gedink dat seksualiteit nie net beperk moes word tot die huwelik nie, maar slegs op voorplanting afgestem behoort te wees. Daar is weinig oor seksualiteit gepraat, om van die gebruik van kondome nie eers melding te maak nie.
Wees aan God meer gehoorsaam as aan mense : skrifstudie
Wat sal u sê van hierdie standpunt: Deesdae se Jesusfilms is darem so veelseggend en tot voordeel van die verspreiding van die evangelie. Kyk net hoe realisties word die kruisiging van Jesus uitgebeeld. As jy dit sien, sal jy nie anders kan nie as om te besef dat Jesus Christus deur hel gegaan het vir die mens. Die mense wat tog nou besware het met hierdie films, hulle is sommer nou net besig met hareklowery. Kyk na wat bereik word!
"Met's Heeren hulp ..." ons Teologiese Skool 'n vanselfsprekendheid? : brandpunt
Source: Die Kerkblad 107, pp 12 –13 (2004)
Baie dinge in die wêreld waarin ons lewe, word as 'n vanselfsprekendheid aanvaar. Die aarde is rond en die son kom op in die ooste. Seisoene wissel mekaar af en môre is nog 'n dag en wat ek nie vandag klaarkry nie, doen ek môre. Net so aanvaar ons dikwels ons gesondheid as 'n gegewenheid wat môre steeds daar sal wees sonder om te dink dat ek self die slagoffer van 'n ernstige kwaal of ramp kan word. Ons denke is dikwels so horisontaal gerig, op die hier en die nou.
Die redakteur gesels met ... prof. Koos van Rooy
Source: Die Kerkblad 107, pp 14 –17 (2004)
Prof. Van Rooy het sy bediening as sendeling in 1957 begin toe hy deur 'n sendingkombinasie van die Gereformeerde Kerke Brooklyn en Sunnyside beroep en volgens artikel 7 KO uitgestuur is as sendeling na Siloam in Venda. In 1963 word hy deur 'n kombinasie van die Gereformeerde Kerke Johannesburg-Noord en Roodepoort beroep met die opdrag om as sendeling in Soweto te werk. Sy opdrag was om veral toerustingswerk te doen.
Vakgroep vir Praktiese Teologie : van die Teologiese Skool
Vir elke dominee is dit, ten spyte van alles wat hy op Teologiese Skool geleer het, 'n skok om voltyds in die praktyk van die bediening te kom. Hy kan dit egter hanteer vanuit sy sterk roepingsbewustheid dat die Here wat hom geroep het, belowe het om hom deur die Gees en Woord te begelei deur al die fasette van die bediening. Die toerusting vanuit die Praktiese Vakke help mee om die skok nie 'n doodskok te maak nie en om deur wetenskaplike onderrig en blootstelling aan die praktyk van die bediening ervaring te kon opdoen. Die bediening van die Woord van die Here is so vol verrassings dat niemand met 'n voorgeskrewe reseppie die Here in die gemeente en in die wêreld kan gaan dien nie. Die vakgroep vir Praktiese Teologie poog om sterk Bybelse beginsels vir die praktiese bediening gekombineer met begeleiding in gemeentes in die praktiese fasette van die bediening op wetenskaplike wyse aan voornemende dominees oor te dra.
Om te kan werk ... dis 'n seën!
Die oorsprong van werk vind ons in die skeppingverhaal. Genesis 1:26 lui: "Toe het God gesê: Kom Ons maak die mens as ons verteenwoordiger, ons beeld, sodat hy kan heers oor ..." God is die Skepper. Hy maak die mens met 'n doel. Die mens moet verteenwoordiger van God wees, hy moet beeld van God wees en heers oor die skepping. Hy het besluit die mens moet werk.
Armoede - 'n rowerbende wat vir niks skrik nie!
Rowerbendes is altyd gevaarlik en val met hulle wapens op alle fronte aan. Miskien is dit 'n goeie beeld ontleen aan Spreuke 6:11 om die oorsake en gevolge van armoede uit te beeld.
Hemelvaart en sending
Die hemelvaart van Jesus was sy troonsbestyging. Toe Hy na die hemel opgevaar het, het Hy aan die regterhand van sy Vader gaan sit, en saam met die Vader regeer Hy nou reeds oor die heelal. Hierdie troonsbestyging van die Verlosser was 'n tema waarop die apostels gedurig in hulle prediking teruggekom het. Petrus sluit daarmee af in sy preek op die Pinksterdag in Jerusalem, en die skrywer van die brief aan die Hebreërs begin sy prediking daarmee: "Nadat Hy die reiniging van sondes bewerkstellig het, het Hy gaan sit aan die regterhand van die majesteit in die hoë hemel" (Heb 1:3).
Hemelvaart en Pinkster, 40 en 50 dae later
Author Coen Vrey
Source: Die Kerkblad 107, pp 24 –26 (2004)
Goeie Vrydag is verby. Maar is alles sommer nou verby? Beslis nie, sal jy dadelik antwoord. Ja, alles is nie sommer nou verby soos die "Nuwe Hervormers" dit wil hê nie. Ons het op Sondag 11 April Christus se opstanding herdenk, en dit is ook verby. En wat nou verder? Wag ons maar op die volgende Kersdag en Goeie Vrydag en Opstandingsondag?
'n Onware voorstelling van die 2001-Psalmomdigting
Source: Die Kerkblad 107, pp 27 –29 (2004)
Die redaksie skenk tans aandag aan die vraag hoe die huidige diskussie oor die Psalmomdigting tot 'n sinvolle en bevredigende afsluiting gebring kan word. Die redaksie is van mening dat, met die plasing van die artikels op hierdie en die volgende bladsye en die briewe op p. 48-49, die belangrikste argumente nou min of meer ter sprake gebring is en dat die saak verder op kerkvergaderings behandel kan word. Red.
Maar Jesus Christus sê "my Here"
Source: Die Kerkblad 107, pp 30 –31 (2004)
In die 2001-omdigting het Cloete die "my Here" van Psalm 110:1 omgedig tot "my koning". Hy het ook in die openbaar gesê hoekom: Hierdie Psalm is volgens hom en sy adviseurs nie Messiaans nie. "My koning" verwys dus net na 'n aardse koning.
Ter wille van eerlike eendrag
Source: Die Kerkblad 107, pp 32 –33 (2004)
In dit wat volg, wil ek ?n paar opmerkings maak op 'n vraag wat deur die redakteur van Die Kerkblad in Maartmaand se hoofartikel (Die Psalms: 'n strydpunt?) gestel is: "Gaan die huidige verskilpunt oor verskillende Skrifinterpretasies van die Psalms of raak dit ook ons Skrifbeskouing en, indien wel, hóé?"
Noudat ons gestem het ... wat nou? : diskussie
Source: Die Kerkblad 107, pp 34 –35 (2004)
In die politieke taal van die dag het die "derde demokratiese verkiesing" plaasgevind en "die nasie het gepraat". In die aanloop tot die verkiesing het partye die kiesers aangespoor om te gaan stem. Daardeur kan die kieser "inspraak kry" in die politieke proses; kan hy/sy deelneem aan die "uitbou van ons demokrasie". Die vraag is: Wat nou? Wat is realiseerbaar en wat was maar gedagtes in die wind?
Randvaal WWeSSkamp 2004 : jeug
Source: Die Kerkblad 107, pp 36 –37 (2004)
Die Randvaal WWeSSkamp het plaasgevind oor die langnaweek van 19-22 Maart by die Hartebees Jeugterrein. Volgens die kampevalueringsvorms het almal dit terdeë geniet. Ons almal is dankbaar om te kan sê dat dit 'n groot sukses was.
Werkende jeug kamp in die berge : jeug
"Wat op aarde doen ek nou eintlik hier?", was die tema van ons kamp en (die hoofgedagte by meeste van ons) terwyl ons tjorretjies die groot trek soos van ouds teen die berge uit durf. Genadiglik het almal opgedaag by die FAK-terrein sonder enige noemenswaardige voorval en was ons verwelkom met warm koffie en begeesterde kampaanbieders. Die verwelkoming was behartig deur ds. Peet Coetzee, waarna ons summier in die gretige hande van ds. Ben Fourie, Riaan en Barry oorhandig was. Dit spreek vanself dat die kenmekaar 'n uiterste sukses was, waarna ons met lofprysing afgesluit het.
Lidmate van Vaalwater lê belydenis van geloof af
Lidmate van die Gereformeerde Kerk Vaalwater wat in Februarie vanjaar belydenis van geloof afgelê het. Van links na regs: Oudl. Koot Yssel, Elsa Snyman, Esti Erasmus, Hendrien Erasmus, Christie Vermaak en Armand Pretorius.
Koningskinders kamp by Melkbos-Oppisee : jeug
Koningskinders is al 'n huishoudelike naam in Bellville-Oos. Met hierdie diensaksie probeer ons omsien en uitreik na die talle minder bevoorregte kinders in ons omgewing. Die teikengroep is kinders uit huise waar armoede, hongersnood, werkloosheid, drankmisbruik, mishandeling, molestering en egskeidings 'n jammerlike werklikheid is. Hierdie kinders lewe in ons midde, tussen ons goed versorgde kinders. En ons lewe daagliks by hulle verby sonder om die nood eers raak te sien. Die nood is ook baie groter as wat algemeen gedink word.